CELEX: 62012CN0352
Language: ro
Date: 2012-07-25 00:00:00
Title: Cauza C-352/12: Cerere de pronunțare a unei hotărâri preliminare introdusă de Tribunale Amministrativo Regionale per l’Abruzzo (Italia) la 25 iulie 2012 — Consiglio Nazionale degli Ingegneri/Comune di Castelvecchio Subequo, Comune di Barisciano

29.9.2012   
            
            
               RO
            
            
               Jurnalul Oficial al Uniunii Europene
            
            
               C 295/22
            
         Cerere de pronunțare a unei hotărâri preliminare introdusă de Tribunale Amministrativo Regionale per l’Abruzzo (Italia) la 25 iulie 2012 — Consiglio Nazionale degli Ingegneri/Comune di Castelvecchio Subequo, Comune di Barisciano
   (Cauza C-352/12)
   2012/C 295/39
   Limba de procedură: italiana
   
      Instanța de trimitere
   
   Tribunale Amministrativo Regionale per l’Abruzzo
   
      Părțile din acțiunea principală
   
   
      Recurent: Consiglio Nazionale degli Ingegneri
   
      Intimate: Comune di Castelvecchio Subequo, Comune di Barisciano
   
      Întrebările preliminare
   
   
               1.
            
            
               Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (1), și în special articolul 1 alineatul (2) literele (a) și (d), articolul 2, articolul 28 și categoriile 8 și 12 din anexa [II], se opun unei dispoziții naționale care permite încheierea de acorduri în scris între două autorități contractante pentru activități în sprijinul primăriilor privind studierea, evaluarea și redactarea proiectului pentru reconstrucția centrelor istorice din localitățile Barisciano și Castelvecchio Subequo, astfel cum sunt indicate detaliat în specificațiile tehnice anexate la convenție și astfel cum sunt prevăzute în reglementările naționale și regionale în domeniu, în schimbul unei remunerații fără o profitabilitate vădită, în cazul în care autoritatea executantă poate avea calitatea de operator economic?
            
         
               2.
            
            
               În special, Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii, și mai ales articolul 1 alineatul (2) literele (a) și (d), articolul 2, articolul 28 și categoriile 8 și 12 din anexa [II], se opun unei dispoziții naționale care permite încheierea de acorduri în scris între două autorități contractante pentru activități în sprijinul primăriilor privind studierea, evaluarea și redactarea proiectului pentru reconstrucția centrelor istorice din localitățile Barisciano și Castelvecchio Subequo, astfel cum sunt indicate detaliat în specificațiile tehnice anexate la convenție și astfel cum sunt prevăzute în reglementările naționale și regionale în domeniu, în schimbul unei remunerații fără o profitabilitate vădită, în situațiile în care recurgerea la atribuirea directă este expres motivată în temeiul normelor primare și secundare post-urgență și ținând cont de interesele publice specifice prezentate?
            
         
      (1)  JO L 134, p. 114, Ediție specială, 06/vol. 8, p. 116.